

**Rēzeknes valstspilsētas pašvaldība**

**rēzeknes 3.pamatskola**

 Reģ. Nr. 3112903518, 18. novembra iela 33, Rēzekne, LV-4601

Tālr. 64622654, 64622656, e-pasts 3vsk@rezekne.lv

***APSTIPRINĀTA***

*ar Rēzeknes 3.pamatskolas*

*direktores* ***K.Ustinovas***

*17.01.2025. rīkojumu Nr.1-9/4*

**Izglītojamo vecāku un nepiederošu personu uzturēšanās kārtība**

**Rēzeknes 3.pamatskolā**

 Izdota saskaņā ar Ministru kabineta

 22.08.2023. noteikumu Nr.474

 “Kārtība, kādā nodrošināma izglītojamo

 profilaktiskā veselības aprūpe, pirmā

 palīdzība un drošība izglītības iestādēs

 un to organizētajos pasākumos”

 9.punkta 9.9.apakšpunktu

**I Vispārīgie jautājumi**

1. Rēzeknes 3.pamatskolas izglītojamo vecāku un citu personu uzturēšanās kārtība (turpmāk tekstā - kārtība) nosaka personu uzturēšanos skolā.

2. Kārtība izstrādāta izglītojamo drošības un skolas nepārtrauktas un netraucētas darbības nodrošināšanai.

**II Izglītojamo vecāku uzturēšanās skolā**

3. Ja izglītojamā vecākam ir nepieciešams klātienē satikt skolas vadību, pedagogu vai atbalsta personālu, tad vecāks:

3.1. iepriekš saskaņo savu klātbūtni ar attiecīgo speciālistu un vienojas par abām pusēm pieņemamo laiku;

3.2. ienākot skolā izglītojamā vecāks informē dežurantu par saskaņotu vizīti.

4. Ja izglītojamā vecākam neizdodas saskaņot savu klātbūtni ar nepieciešamo speciālistu, tad ienākot skolā vecāks vēršas pie dežuranta pēc informācijas vai nepieciešamais speciālists ir pašlaik skolā un kādā mācību telpā ir atrodams.

4.1. viesu uzgaidāmajā vietā vecāks sagaida starpbrīdi un tikai tad tiekas ar nepieciešamo speciālistu.

5. 1.-4.klašu izglītojamo vecāki un citas pilnvarotas personas pavada vai sagaida izglītojamos līdz skolas foajē, nepieciešamības gadījumā līdz garderobei.

6. Līdz mācību gada 1.oktobrim, 1.klašu izglītojamo vecākiem ir atļauts pavadīt savus bērnus līdz mācību kabinetam.

7. Izglītojamo vecāki vai citi ģimenes locekļi var apmeklēt skolas ārpusstundu pasākumus pēc aicinājuma.

7.1. uzaicināmās personas nosaka un atļauju uzaicināt uz pasākumu dod skolas vadība vai pedagogs, kurš organizē pasākumu;

7.2. par uzaicināto personu uzturēšanos skolā atbild pasākuma organizators un uzaicinātājs personiski.

8. Ja vecākam vai citam ģimenes loceklim ir nepieciešams satikt izglītojamo, viņš piesakās pie dežuranta, kurš tālāk organizē tikšanos.

**III Nepiederošu personu uzturēšanās skolā**

9. Par nepiederošu personu tiek uzskatīta ikviena persona, kura nav izglītojamā vecāks, kuras darba, mācību vai studiju prakses vieta nav Rēzeknes 3.pamatskola.

10. Ja nepiederošai personai ir nepieciešams klātienē satikt skolas vadību, pedagogu vai atbalsta personālu, tad persona:

10.1. iepriekš saskaņo savu klātbūtni ar attiecīgo speciālistu un vienojas par abām pusēm pieņemamo laiku;

10.2. ienākot skolā persona informē dežurantu par saskaņotu vizīti.

11. Ja nepiederošai personai neizdodas saskaņot savu klātbūtni ar nepieciešamo speciālistu, tad ienākot skolā persona vēršas pie dežuranta pēc informācijas vai nepieciešamais speciālists ir pašlaik skolā un kādā mācību telpā ir atrodams.

11.1. viesu uzgaidāmajā vietā persona sagaida starpbrīdi un tikai tad tiekas ar nepieciešamo speciālistu.

12. Mācību stundu laikā izglītojamo draugu un paziņu atrašanās skolas telpās nav pieļaujama.

13. Valsts institūciju darbinieku vai pašvaldības dienestu speciālistu ierašanās gadījumā izglītības iestādes dežuranta pienākums ir pieprasīt apmeklētājiem uzrādīt personas dienesta apliecību un pavadīt viņus pie izglītības iestādes administrācijas pārstāvja.

**IV Noslēguma jautājumi**

14. Speciālists, pie kura pieteicies apmeklētājs, informē par tikšanos skolas dežurantu.

14.1. par nepiederošas personas uzturēšanos skolā ir atbildīgs speciālists, pie kura ir ieradies apmeklētājs.

15. Apmeklētājam uzturoties skolā ir jāievēro kārtības noteikumi, izglītojamo, skolas darbinieku intereses un tiesības.

16. Gadījumā, kad apmeklētājs neievēro kārtības noteikumus vai nepakļaujas skolas personāla prasībām, tiek ziņots skolas administrācijai un nepieciešamības gadījumā valsts policijai.

17. Kārtība ir saistoša skolas darbiniekiem, izglītojamiem, izglītojamo vecākiem, skolas apmeklētājiem.

18. Izglītojamos un izglītojamo vecākus ar kārtību iepazīstina klašu audzinātāji. Kārtība ir pieejama skolas mājas lapā.

19. Kārtība izvietojama apmeklētājiem pieejamā vietā.